A4-0373/97

Ψήφισμα σχετικά με το Πράσινο Βιβλίο της Επιτροπής: «Ο ρόλος, η θέση και η ευθύνη του ορκωτού ελεγκτή στην Ευρωπαϊκή Ένωση» (COM(96)0338 - C4-0451/96)

Το Ευρωπαϊκό Κοινοβούλιο,

- έχοντας υπόψη τις ιδρυτικές Συνθήκες των ΕΚ, όπως τροποποιήθηκαν από τη ΣΕΕ, και ιδίως το άρθρο 6 της Συνθήκης ΕΚ,

- έχοντας υπόψη το Πράσινο Βιβλίο της Επιτροπής (COM(96)0338 - C4-0451/96),

- έχοντας υπόψη την Ανακοίνωση της Επιτροπής «Λογιστική εναρμόνιση: μια νέα στρατηγική έναντι της διεθνούς εναρμόνισης» (COM(95)0508 - C4-0537/95),

- έχοντας υπόψη την Πρώτη Οδηγία 68/151/ΕΟΚ του Συμβουλίου, της 9ης Μαρτίου 1968, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58, δεύτερο εδάφιο της Συνθήκης, για την προστασία των συμφερόντων των εταίρων και τρίτων, με σκοπό να καταστούν οι εγγυήσεις αυτές ισοδύναμες ((ΕΕ L 65 της 14.3.1968, σελ. 41.)),

- έχοντας υπόψη την Τέταρτη Οδηγία 78/660/ΕΟΚ του Συμβουλίου, της 25ης Ιουλίου 1978, που βασίζεται στο άρθρο 54, παράγραφος 3, σημείο ζ) της Συνθήκης περί των ετήσιων λογαριασμών εταιρειών ορισμένων μορφών ((ΕΕ L 222 της 14.8.1978, σελ. 11.)),

- έχοντας υπόψη την Όγδοη Οδηγία 84/253/ΕΟΚ του Συμβουλίου της 10ης Απριλίου 1984, που βασίζεται στο άρθρο 54, παράγραφος 3, σημείο ζ) της Συνθήκης για τη χορήγηση άδειας στους υπεύθύνους για το νόμιμο έλεγχο των λογιστικών εγγράφων ((ΕΕ L 126 της 12.5.1984, σελ. 20.)),

- έχοντας υπόψη την Οδηγία 89/48/ΕΟΚ του Συμβουλίου της 21ης Δεκεμβρίου 1988, σχετικά με ένα γενικό σύστημα αναγνώρισης των τίτλων τριτοβάθμιας εκπαίδευσης που χορηγούνται για επαγγελματική κατάρτιση τριετούς τουλάχιστον διάρκειας ((ΕΕ L 19 της 24.1.1989, σελ. 16.)),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Προϋπολογισμών (A4-0373/97),

1. καλεί την Επιτροπή να λάβει υπόψη της τις γενικές παρατηρήσεις που περιέχει η παρούσα έκθεση 7

2. λαμβάνει γνώση των διαφόρων ζητημάτων που τίθενται στο Πράσινο Βιβλίο, αλλά πιστεύει ότι η Επιτροπή θα έπρεπε να συγκεκριμενοποιήσει τους στόχους της, τόσο βραχυπρόθεσμους όσο και μεσοπρόθεσμους, για τη δημιουργία και λειτουργία μιας εσωτερικής αγοράς στον τομέα των ορκωτών ελεγκτών, καθώς και το χρονοδιάγραμμα και τα μέτρα που προτίθεται να προτείνει και, ενδεχομέως, εκείνα που θεωρεί σκόπιμο να αποκλειστούν 7

3. λαμβάνει επίσης γνώση των προσωρινών συμπερασμάτων της Συνδιάσκεψης που προηγήθηκε με θέμα το Πράσινο Βιβλίο, και επιφυλάσσεται να μελετήσει ενδελεχώς τα εν λόγω συμπεράσματα, όταν η Επιτροπή του διαβιβάσει τη σχετική Ανακοίνωση[semigr ]

4. πιστεύει ότι, σε πρώτη φάση, σκόπιμο θα ήταν να συσταθεί μια τεχνική υποεπιτροπή, στο πλαίσιο της Επιτροπής Επαφής για τις φορολογικές οδηγίες, προκειμένου να εξετάσει ορισμένα θέματα σχετικά με τη συμβατότητα των ευρωπαϊκών διατάξεων περί ορκωτών ελέγχων με τις ισχύουσες διεθνείς διατάξεις, την ανεξαρτησία των ορκωτών ελεγκτών και την εφαρμογή ποιοτικού ελέγχου στα κράτη μέλη, ενώ το Ευρωπαϊκό Κοινοβούλιο πρέπει να μπορεί να γνωμοδότησει για τη σύνθεση και τις αρμοδιότητές της, μέσω της νομοθετικής οδού και, όσον αφορά τη σύνθεση της υποεπιτροπής αυτής, πιστεύει ότι σε αυτή θα πρέπει να συμμετέχουν όσον το δυνατόν περισσότερες κατηγορίες από τους χρήστες των εκθέσεων υποχρεωτικών ελέγχων 7

5. καλεί, ειδικότερα, την Επιτροπή να εξετάσει τη δυνατότητα να προτείνει νομοθετική πράξη για την εναρμόνιση του ελάχιστου περιεχομένου των εκθέσεων των υποχρεωτικών ελέγχων, τα τεχνικά προβλήματα που ενέχει μια τέτοια πράξη, όπως έχει προβλεφθεί από την Επιτροπή κατά την υποβολή της 8ης Οδηγίας για το εταιρικό δίκαιο, και τη συμβατότητά της με την υφιστάμενη κοινοτική νομοθεσία και την αρχή της επικουρικότητας 7

6. θεωρεί ότι πρέπει να καθιερωθούν σε κοινοτικό επίπεδο οι κανόνες για την ανεξαρτησία του ορκωτού ελεγκτή, ώστε να αποφευχθούν οι συγχύσεις που θα μπορούσε να επιφέρει σε τρίτους μία κατάσταση χωρίς σχετικές κοινοτικές ρυθμίσεις[semigr ]

7. θεωρεί ότι στο πλαίσιο αυτό είναι επιτακτικό να οριοθετηθύν οι χωριστές υπηρεσίες αυτού καθ'εαυτού του λογιστικού ελέγχου[semigr ]

8. λαμβάνει γνώση των θεμάτων που θέτει η Επιτροπή στο Πράσινο Βιβλίο της για τη βελτίωση των συστημάτων εσωτερικού ελέγχου των επιχειρήσεων και, μολονότι εκτιμά ότι, επί του παρόντος, δεν κρίνεται σκόπιμο να θεσπιστούν συναφή μέτρα προς την κατεύθυνση αυτή, καλεί την Επιτροπή να προβεί σε ανάλυση των επιπτώσεων που έχει η λειτουργία των εσωτερικών ελέγχων, ιδίως έναντι των εξωτερικών ελέγχων, στα πλαίσια της εκ μέρους της αξιολόγησης των διαφορετικών ρόλων των οργάνων της κοινωνίας στη διαχείριση των επιχειρήσεων[semigr ]

9. σε τέτοιου είδους ζητήματα υποστηρίζει την προσπάθεια της Επιτροπής να υποβάλει σχέδιο σύστασης για τη βελτίωση της διαχείρισης των επιχειρήσεων στα κράτη μέλη και ζητεί απ' αυτήν να μελετήσει, ειδικότερα, τους δυνατούς τρόπους βελτίωσης των διαύλων πληροφόρησης μεταξύ των ελεγκτών και των οργάνων της επιχείρησης που είναι αρμόδια για τη συγκέντρωση των πληροφοριών, σύμφωνα με την αντίστοιχη εθνική νομοθεσία[semigr ] στο πλαίσιο των προπαρασκευαστικών εργασιών, ζητεί επίσης να συμμετάσχουν, πέραν από τους εκπροσώπους των επιχειρήσεων και του κλάδου των ορκωτών ελεγκτών και εκπρόσωποι των εργαζομένων 7

10. λαμβάνει επίσης γνώση της ανάλυσης που περιλαμβάνει το Πράσινο Βιβλίο σχετικά με την επίπτωση των διαφόρων εθνικών νομοθεσιών για την αστική ευθύνη στον τομέα των υπηρεσιών των ορκωτών ελέγχων, και δεδομένου ότι η Επιτροπή έχει ξεκινήσει την εκπόνηση εμπεριστατωμένης μελέτης επί του θέματος, την καλεί να διαβιβάσει την εν λόγω μελέτη στο Κοινοβούλιο υπό μορφήν Ανακοίνωσης, και επιφυλάσσεται του δικαιώματος να τοποθετηθεί επί του θέματος μόλις η εν λόγω Ανακοίνωση διαβιβαστεί στο Κοινοβούλιο 7

11. φρονεί, εξάλλου, ότι, εν αναμονή της θέσπισης νομοθεσίας που θα συμπληρώνει ή θα τροποποιεί τις κοινοτικές διατάξεις που ισχύουν στον τομέα της ελεύθερης παροχής υπηρεσιών και της διασυνοριακής εγκατάστασης των ορκωτών ελεγκτών και των εταιρείων ελέγχου, η Επιτροπή θα έπρεπε να εμμείνει στο ότι όλοι οι ορκωτοί ελεγκτές πρέπει να διαθέτουν μια ελάχιστη υποχρεωτική ασφάλεια, απολύτως όμοια σε όλα τα κράτη μέλη, και να είναι υποχρεωτικώς μέλη ενός ταμείου εγγυήσεων[semigr ]

12. εκφράζει την ικανοποίησή του για το γεγονός ότι η Επιτροπή Επαφής για τις φορολογικές οδηγίες εξετάζει τους πλέον πρόσφορους τρόπους για την κατάργηση των περιορισμών που έχουν συμπεριλάβει τα κράτη μέλη στα νομοθετικά μέτρα που θέσπισαν για τη μεταφορά στην εθνική νομοθεσία της Όγδοης Οδηγίας, όσον αφορά τη συμμετοχή ορκωτών ελεγκτών από κράτη μέλη, στη διαχείριση και την ιδιοκτησία εταιρειών υποχρεωτικών ελέγχων που είναι εγκατεστημένες σε άλλα κράτη μέλη 7

13. θεωρεί ότι η παγκόσμια συγκέντρωση των εταιρειών εμπειρογνωμόνων ελεγκτών απαιτεί εγγύηση ανεξαρτησίας και επιβεβαίωση της επαγγελματικής ικανότητας των μεμονωμένων ελεγκτών σε επίπεδο που υπερβαίνει εκείνο της Ένωσης[semigr ]

14. θεωρεί ότι τα κράτη μέλη θα έπρεπε να ενισχύσουν τις εγγυήσεις για την άσκηση του επαγγέλματος του ορκωτού ελεγκτού, προβαίνοντας, ενδεχομένως, στην εξάλειψη των νομικών εμποδίων που υπάρχουν στις νομοθεσίες τους και δυσχεραίνουν την άσκηση του εν λόγω επαγγέλματος, εξασφαλίζοντας, ειδικότερα, την ορθή μεταφορά στα εθνικά δίκαια του άρθρου 51 της 4ης Οδηγίας 78/660/ΕΟΚ που αφορά τους ετήσιους λογαριασμούς ορισμένων εταιρειών[semigr ]

15. παροτρύνει, ωστόσο, την Επιτροπή να υποβάλει νομοθετικές προτάσεις που θα στοχεύουν στην κατάργηση των νομοθετικών εμποδίων και στη σταδιακή διευκόλυνση της παροχής υπηρεσιών και ελεύθερης εγκατάστασης ανεξάρτητων ορκωτών ελεγκτών και εταιρειών ορκωτών ελέγχων σε άλλα κράτη μέλη και ζητεί, ειδικότερα, από την Επιτροπή να εξετάσει τις κάτωθι δυνατότητες:

α) τις συνέπειες της νομολογίας του Ευρωπαϊκού Δικαστηρίου σε σχέση με την ελεύθερη παροχή υπηρεσιών και με την εγκατάσταση ενός ορκωτού ελεγκτή σε ένα κράτος μέλος διαφορετικό εκείνου της προέλευσής του, καθώς και τη σημασία των αντικειμενικώς απαραιτήτων όρων για την εξασφάλιση, στο κράτος μέλος υποδοχής, της τήρησης των επαγγελματικών κανόνων και του ποιοτικού ελέγχου[semigr ]

β) τους γενικούς όρους περί παροχής υπηρεσιών ορκωτών ελεγκτών που διαθέτουν τη σχετική άδεια ενός κράτους μέλους, σε άλλο κράτος μέλος, με τον επαγγελματικό τίτλο του κράτους καταγωγής 7

γ) την καθιέρωση συστήματος συνεργασίας και ανταλλαγής πληροφοριών μεταξύ των αρχών των κρατών μελών που είναι αρμόδιες για τη χορήγηση άδειας στους ορκωτούς ελεγκτές και την εφαρμογή των κανόνων επαγγελματικής δεοντολογίας 7

δ) την εξέταση των δυνατοτήτων κατάργησης των ισχυόντων εθνικών περιορισμών που απαγορεύουν σε μια εταιρεία ορκωτών ελέγχων να συστήσει, υπό την ίδια νομική μορφή, θυγατρική εταιρεία σε άλλο κράτος μέλος 7

16. πιστεύει ότι στην Ευρωπαϊκή Ένωση θα έπρεπε να γενικευθεί η υποχρέωση να υποβάλλονται σε ορκωτό έλεγχο οι οικονομικές καταστάσεις των μεγάλων μη κερδοσκοπικών οργανισμών που έχουν ή όχι τη μορφή εταιρείας[semigr ]

17. πιστεύει, στην ίδια ακριβώς γραμμή με το Πράσινο Βιβλίο της Επιτροπής, ότι είναι σκόπιμο τα κράτη μέλη να εξακολουθήσουν να απαλλάσσουν τις μικρές επιχειρήσεις από την υποχρέωση του λογιστικού ελέγχου[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή και, προς ενημέρωση, στο Συμβούλιο.